|  |  |
| --- | --- |
| https://upload.wikimedia.org/wikipedia/commons/thumb/d/d4/Coat_of_arms_of_Bosnia_and_Herzegovina.svg/220px-Coat_of_arms_of_Bosnia_and_Herzegovina.svg.png  VIJEĆE MINISTARA BOSNE I HERCEGOVINE |  VLADA REPUBLIKE HRVATSKE |

Zagreb, 20. lipnja 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Predlagatelj: | Vlada Republike Hrvatske  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Predmet: | Prijedlog zaključka o suradnji na području graničnih prijelaza i upravljanja granicama |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PRIJEDLOG**

**Z A K LJ U Č A K**

Vlada Republike Hrvatske i Vijeće ministara Bosne i Hercegovine podržavaju početak pregovora i sklapanje novog Ugovora između Republike Hrvatske i Bosne i Hercegovine o graničnim prijelazima, kojim bi bili obuhvaćeni novoizgrađeni granični prijelazi uz mogućnost prekategorizacije nekih od postojećih graničnih prijelaza.

Ministarstvo unutarnjih poslova Republike Hrvatske nastavit će pružati intenzivnu podršku i pomoć Ministarstvu sigurnosti Bosne i Hercegovine i Graničnoj policiji u svrhu uspostave kvalitetne prekogranične suradnje i razmjene stručnih znanja, a sve s nastojanjem da pomogne Bosni i Hercegovini u uspostavi integriranog upravljanja granicom.

Vlada Republike Hrvatske i Vijeće ministara Bosne i Hercegovine u skladu sa svojim ustavnim nadležnostima pozivaju institucije nadležne za područje fitosanitarne inspekcije da usklade svoje radno vrijeme kako bi se omogućio nesmetani promet roba na graničnim prijelazima.